02014R0548 — FI — 14.11.2019 — 002.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

Muutettu:









▼B

KOMISSION ASETUS (EU) N:o 548/2014,

annettu 21 päivänä toukokuuta 2014,

Euroopan parlamentin ja neuvoston direktiivin 2009/125/EY täytäntöönpanosta pienten, keskikokoisten ja suurten muuntajien osalta







▼M2

1 artikla

Kohde ja soveltamisala

1. Tällä asetuksella vahvistetaan ekosuunnitteluvaatimukset sellaisten muuntajien markkinoille saattamiselle ja käyttöön ottamiselle, joiden vähimmäisteho on 1 kVA ja joita käytetään 50 Hz:n sähkönsiirto- ja jakeluverkoissa tai teollisissa sovelluksissa.

Asetusta sovelletaan muuntajiin, jotka on hankittu 11 päivän kesäkuuta 2014 jälkeen.

2. Asetusta ei sovelleta muuntajiin, jotka on erityisesti suunniteltu seuraaviin sovelluksiin:

a) mittamuuntajat, jotka on suunniteltu siirtämään tietosignaali mittauslaitteille, mittareille sekä turva- tai valvontalaitteille tai muille samankaltaisille laitteille;

b) muuntajat, jotka on suunniteltu ja tarkoitettu tuottamaan tasavirtaa elektronisille tai tasasuuntaajakuormille. Tämä poikkeus ei kata muuntajia, jotka on tarkoitettu tuottamaan vaihtovirtaa tasavirtalähteistä, kuten tuuliturbiini- ja aurinkosähkösovellusten muuntajat tai tasavirran siirto- ja jakelusovelluksiin suunnitellut muuntajat;

c) muuntajat, jotka on suunniteltu kytkettäviksi suoraan uuniin;

d) muuntajat, jotka on suunniteltu asennettaviksi kiinteisiin tai kelluviin offshore-lauttoihin, offshore-tuuliturbiineihin tai laivoille ja kaiken tyyppisille aluksille;

e) muuntajat, jotka on suunniteltu sellaiseen kestoltaan rajalliseen tilanteeseen, jossa normaali sähkönsyöttö keskeytyy joko suunnittelemattoman poikkeustilanteen (kuten sähkökatko) tai sähköaseman kunnostamisen vuoksi, mutta ei olemassa olevan sähköaseman pysyvään parantamiseen;

f) muuntajat (erillisillä tai säästökytketyillä käämeillä), jotka on kytketty vaihto- tai tasavirtaiseen ilmajohtoon joko suoraan tai muuntimen välityksellä ja joita käytetään rautatiekaluston kiinteissä sovelluksissa;

g) maadoitusmuuntajat, jotka on suunniteltu kytkettäviksi sähköjärjestelmään ja tarjoamaan neutraali yhteys maadoitusta varten joko suoraan tai impedanssin kautta;

h) rautateiden liikkuvaan kalustoon asennettaviksi suunnitellut syöttömuuntajat, jotka on kytketty vaihto- tai tasavirtaiseen ilmajohtoon joko suoraan tai muuntimen välityksellä ja joita käytetään erityisesti rautatiekaluston kiinteissä sovelluksissa;

i) käynnistysmuuntajat, jotka on suunniteltu kolmivaiheisten epätahtimoottoreiden käynnistämiseen syöttöjännitteen laskujen estämiseksi ja jotka pysyvät jännitteettöminä normaalissa käytössä;

j) testimuuntajat, jotka on suunniteltu käytettäviksi virtapiirissä tietyn jännitteen tai virran tuottamiseksi sähkölaitteiden testaamista varten;

k) hitsausmuuntajat, jotka on suunniteltu käytettäviksi kaarihitsauslaitteissa tai vastushitsauslaitteissa;

l) muuntajat, jotka on suunniteltu Euroopan parlamentin ja neuvoston direktiivin 94/9/EY ( 1 ) mukaisiin räjähdyksen kestäviin sovelluksiin ja maanalaisiin kaivostoiminnan sovelluksiin;

m) muuntajat, jotka on suunniteltu vedenalaisiin sovelluksiin;

n) sellaiset keskijännitteen välimuuntajat 5 MVA:han asti, joita käytetään välimuuntajina verkon jännitteenmuuntojärjestelmässä ja jotka asennetaan kahden keskijänniteverkon kahden jännitetason väliseen liitoskohtaan ja joiden on pystyttävä sietämään hätäylikuormituksia;

o) keskikokoiset ja suuret muuntajat, jotka on suunniteltu parantamaan neuvoston direktiivin 2009/71/Euratom ( 2 )

p) keskikokoiset kolmivaihemuuntajat, joiden nimellisteho on alle 5 kVA;

muutoin kuin tämän asetuksen liitteessä I olevan 4 kohdan a, b ja d alakohdassa vahvistettujen vaatimusten osalta.

3. Keskikokoisten ja suurten muuntajien, riippumatta siitä, milloin ne on saatettu ensimmäistä kertaa markkinoille tai otettu käyttöön, vaatimustenmukaisuus on arvioitava uudelleen ja niiden on oltava tämän asetuksen mukaisia, jos niille tehdään kaikki seuraavat toimet:

a) sydämen tai sen osan korvaaminen;

b) yhden tai useamman kokonaisen käämin korvaaminen.

Tämä ei rajoita niiden unionin muusta yhdenmukaistamislainsäädännöstä johtuvien oikeudellisten velvoitteiden soveltamista, joita näille tuotteille voidaan asettaa.

▼B

2 artikla

Määritelmät

Tässä asetuksessa ja sen liitteissä sovelletaan seuraavia määritelmiä:

1) ’Muuntajalla’ tarkoitetaan staattista laitetta, jossa on yksi tai useampia käämejä, jotka sähkömagneettisen induktion välityksellä muuntavat tietyn järjestelmän mukaisen vaihtojännitteen ja vaihtovirran toisen järjestelmän mukaiseen, yleensä arvoltaan erisuuruiseen ja samantaajuiseen vaihtojännitteeseen ja vaihtovirtaan sähkövirran siirtämistä varten.

2) ’Pienellä muuntajalla’ tarkoitetaan muuntajaa, jonka suurin käyttöjännite on enintään 1,1 kV.

▼M2

3) ’Keskikokoisella muuntajalla’ tarkoitetaan muuntajaa, jonka kaikkien käämien nimellisteho on enintään 3 150 kVA ja jonka suurin käyttöjännite on suurempi kuin 1,1 kV mutta enintään 36 kV.

4) ’Suurella muuntajalla’ tarkoitetaan muuntajaa, jossa on vähintään yksi käämi, jonka nimellisteho on suurempi kuin 3 150 kVA tai jonka suurin käyttöjännite on suurempi kuin 36 kV.

▼B

5) ’Neste-eristeisellä muuntajalla’ tarkoitetaan muuntajaa, jonka magneettipiiri ja käämit on upotettu nesteeseen.

6) ’Kuivaeristeisellä muuntajalla’ tarkoitetaan muuntajaa, jonka magneettipiiriä ja käämejä ei ole upotettu eristävään nesteeseen.

▼M2

7) ’Keskikokoisella pylväsmuuntajalla’ tarkoitetaan muuntajaa, jonka nimellisteho on enintään 400 kVA ja joka soveltuu ulkokäyttöön ja on suunniteltu asennettavaksi ilmajohtolinjojen tukipylväisiin.

▼B

8) ’Jännitettä sääntelevällä jakelumuuntajalla’ tarkoitetaan keskikokoista muuntajaa, jossa on muuntaja-astian sisä- tai ulkopuolella lisäosia, joilla hallitaan automaattisesti muuntajan otto- ja antojännitettä kuormitusjännitteen sääntelemiseksi.

9) ’Käämillä’ tarkoitetaan kierroksia, jotka muodostavat muuntajan jompaakumpaa jännitettä vastaavan virtapiirin.

10) ’Käämin nimellisjännitteellä’ (Ur) tarkoitetaan jännitettä, jolle laite on rakennettu tai jonka on tarkoitus syntyä tyhjäkäynnillä väliotottoman käämin napojen välillä tai perusasentoon kytketyn väliottoisen käämin napojen välillä.

11) ’Ylijännitekäämillä’ tarkoitetaan käämiä, jolla on korkein nimellisjännite.

12) ’Suurimmalla käyttöjännitteellä’ (Um) tarkoitetaan muuntajan käämiin kolmivaiheisessa järjestelmässä kohdistuvaa suurinta vaiheiden välistä tehollisjännitettä, jolle muuntajan käämi on suunniteltu eristyksen osalta.

13) ’Nimellisteholla’ (Sr) tarkoitetaan käämille annettua näennäistehon sovittua arvoa, joka määrää yhdessä käämien nimellisjännitteen kanssa sen nimellisvirran.

14) ’Kuormitushäviöllä’ (Pk) tarkoitetaan käämipariin liittyvää, nimellistaajuudella ja vertailulämpötilassa absorboituvaa aktiivista tehoa, kun nimellisvirta (säätöasennon virta) virtaa yhden käämin vaiheliittimestä tai -liittimistä ja toisten käämien liittimet ovat oikosulussa käämien kanssa, jotka on asennettu sen perusasentoon kytkettyihin asentoihin, ja kun muut mahdolliset käämit ovat tyhjäkäynnillä.

15) ’Tyhjäkäyntihäviöllä’ (Po) tarkoitetaan aktiivista tehoa, joka absorboituu nimellistaajuudella, kun muuntajaan kytketään virta ja toisiopiiri on avoinna. Kytketty jännite on nimellisjännite, ja jos virroitettu käämi on varustettu väliotolla, se on kytketty perusasentoon.

16) ’Huippuhyötysuhdeindeksillä’ (PEI) tarkoitetaan muuntajan siirretyn näennäistehon, josta on vähennetty sähköhäviö, ja muuntajan siirretyn näennäistehon välisen suhteen enimmäisarvoa.

▼M2

17) ’Ilmoitetuilla arvoilla’ tarkoitetaan teknisessä dokumentaatiossa direktiivin 2009/125/EY liitteessä IV olevassa 2 kohdan mukaisesti annettuja arvoja ja tapauksen mukaan kyseisten arvojen laskemiseen käytettyjä arvoja.

18) ’Kaksijännitteisellä muuntajalla’ tarkoitetaan muuntajaa, jonka yhdessä tai useammassa käämissä on saatavilla kaksi jännitettä, jotta muuntaja voi toimia ja syöttää nimellistehoa kummalla tahansa kahdesta eri jännitearvosta.

19) ’Todistetulla testauksella’ tarkoitetaan sitä, että toinen osapuoli seuraa aktiivisesti tutkittavan tuotteen fyysistä testausta tehdäkseen päätelmät testin ja testitulosten kelpoisuudesta. Näihin voivat sisältyä päätelmät siitä, ovatko käytetyt testaus- ja laskentamenetelmät sovellettavien standardien ja lainsäädännön mukaisia.

20) ’Tehdastestillä’ (FAT-testillä) tarkoitetaan tilatun tuotteen testausta, jossa asiakas käyttää todistettua testausta varmentaakseen, että tuote on täysin sopimusvaatimusten mukainen, ennen kuin tuote hyväksytään tai otetaan käyttöön.

21) ’Vastaavalla mallilla’ tarkoitetaan mallia, jolla on toimitettavien teknisten tietojen osalta samat tekniset ominaisuudet, mutta jonka sama valmistaja tai maahantuoja on saattanut markkinoille tai ottanut käyttöön eri mallina, jolla on eri mallitunniste.

22) ’Mallitunnisteella’ tarkoitetaan yleensä aakkosnumeerista tunnusta, joka erottaa tietyn tuotemallin muista malleista, joilla on sama tavaramerkki tai sama valmistajan tai tavarantoimittajan nimi.

▼B

3 artikla

Ekosuunnitteluvaatimukset

▼M2

Liitteessä I esitettyjä ekosuunnitteluvaatimuksia sovelletaan siinä mainituista päivämääristä alkaen.

Jos sähkönjakeluverkkojen jännitteet poikkeavat unionissa standardijännitteistä ( 3 ), jäsenvaltioiden on ilmoitettava asiasta komissiolle, jotta liitteessä I olevien taulukoiden I.1, I.2, I.3a, I.3b, I.4, I.5, I.6, I.7, I.8 ja I.9 oikeasta tulkinnasta voidaan antaa julkinen ilmoitus.

4 artikla

Vaatimustenmukaisuuden arviointi

1. Direktiivin 2009/125/EY 8 artiklassa tarkoitettu vaatimustenmukaisuuden arviointimenettely on joko mainitun direktiivin liitteessä IV säädetty sisäinen suunnittelun valvontajärjestelmä tai mainitun direktiivin liitteessä V säädetty hallintajärjestelmä.

2. Direktiivin 2009/125/EY 8 artiklan mukaista vaatimustenmukaisuuden arviointia varten tekniseen dokumentaatioon on sisällyttävä jäljennös liitteessä I olevan 4 kohdan mukaisesti annetuista tuotetiedoista sekä tiedot ja tulokset tämän asetuksen liitteessä III esitetyistä laskelmista.

3. Jos tietyn mallin teknisessä dokumentaatiossa on tietoja, jotka on saatu

a) mallista, jolla on toimitettavien teknisten tietojen kannalta samat merkitykselliset tekniset ominaisuudet mutta eri valmistaja, tai

b) laskemalla suunnittelun perusteella tai ekstrapoloimalla toisesta saman tai eri valmistajan mallista tai molemmilla näillä tavoilla,

tekniseen dokumentaatioon on sisällyttävä yksityiskohtaiset tekniset tiedot tällaisesta laskelmasta ja laskelmien tarkkuuden todentamista koskevasta valmistajan suorittamasta arvioinnista sekä tarvittaessa eri valmistajien mallien yksilöinti-ilmoitus.

4. Tekniseen dokumentaatioon on sisällyttävä luettelo kaikista vastaavista malleista mallitunnisteineen.

▼B

5 artikla

Tarkastusmenettely markkinavalvontaa varten

Suorittaessaan direktiivin 2009/125/EY 3 artiklan 2 kohdassa tarkoitettuja markkinavalvontatarkastuksia jäsenvaltioiden viranomaisten on noudatettava tämän asetuksen liitteessä III kuvattua tarkastusmenettelyä.

6 artikla

Ohjeelliset viitearvot

Liitteessä IV annetaan tämän asetuksen hyväksymisajankohtana käytettävän tekniikan mukaisia suorituskyvyltään parhaita mahdollisia muuntajia koskevat ohjeelliset viitearvot.

▼M2

7 artikla

Uudelleentarkastelu

Komissio tarkastelee tätä asetusta uudelleen teknologian kehityksen valossa ja esittää uudelleentarkastelun tulokset ja tarvittaessa asetuksen tarkistamista koskevan ehdotusluonnoksen kuulemisfoorumille viimeistään 1 päivänä heinäkuuta 2023. Uudelleentarkastelussa käsitellään erityisesti seuraavia seikkoja:

— missä määrin vaiheelle 2 asetetut vaatimukset ovat olleet kustannustehokkaita, ja onko asianmukaista ottaa käyttöön tiukemmat vaatimukset vaiheessa 3;

— ovatko keskikokoisille ja suurille muuntajille myönnetyt helpotukset edelleen perusteltuja tapauksissa, joissa asennuskustannukset olisivat olleet kohtuuttomat;

— onko mahdollista käyttää häviöiden PEI-laskentaa häviöiden absoluuttisten arvojen rinnalla keskikokoisilla muuntajilla;

— onko mahdollista omaksua teknologianeutraali lähestymistapa neste-eristeisille, kuivaeristeisille ja mahdollisesti elektronisille muuntajille asetettuihin vähimmäisvaatimuksiin;

— onko asianmukaista asettaa energiatehokkuutta koskevat vähimmäisvaatimukset pienille muuntajille;

— ovatko offshore-sovelluksissa käytettäviä muuntajia koskevat poikkeukset edelleen asianmukaisia;

— ovatko pylväsmuuntajille ja keskikokoisten muuntajien käämijännitteiden erityisille yhdistelmille myönnetyt helpotukset edelleen asianmukaisia;

— onko mahdollista ja asianmukaista kattaa muitakin kuin käytönaikaiseen energiankulutukseen liittyviä ympäristövaikutuksia, kuten melu ja materiaalitehokkuus.

▼M2

8 artikla

Vaatimusten kiertäminen

Valmistaja, maahantuoja tai valtuutettu edustaja ei saa saattaa markkinoille tuotteita, jotka on suunniteltu niin, että ne kykenevät havaitsemaan testattavana olon (esim. tunnistamalla testiolosuhteet tai testisyklin) ja reagoimaan muuttamalla automaattisesti suorituskykyään testin aikana, jotta saavutettaisiin parempi taso joidenkin sellaisten parametrien osalta, jotka valmistaja, maahantuoja tai valtuutettu edustaja on ilmoittanut teknisessä dokumentaatiossa tai jotka on sisällytetty toimitettuihin asiakirjoihin.

▼M2

9 artikla

▼B

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

Ekosuunnitteluvaatimukset

1. Keskikokoisten muuntajien energiatehokkuuden tai hyötysuhteen vähimmäisvaatimukset

Keskikokoisten muuntajien on oltava taulukoissa I.1–I.5 vahvistettujen, suurimpia sallittuja kuormitushäviöitä ja tyhjäkäyntihäviöitä tai huippuhyötysuhdeindeksiä (PEI) koskevien vaatimusten mukaisia lukuun ottamatta keskikokoisia pylväsmuuntajia, joiden on oltava taulukossa I.6 vahvistettujen suurimpia sallittuja kuormitushäviöitä ja tyhjäkäyntihäviöitä koskevien vaatimusten mukaisia.

▼M2

Vaiheen 2 vaatimusten soveltamisen alkamispäivästä (1. heinäkuuta 2021) alkaen, kun olemassa olevan keskikokoisen muuntajan vaihtaminen samanlaiseen muuntajaan aiheuttaa kohtuuttomia asennuskustannuksia, vaihtomuuntajan täytyy poikkeuksellisesti täyttää ainoastaan vaiheen 1 vaatimukset tietyn nimellistehon osalta.

Asennuskustannukset ovat kohtuuttomat, jos koko muuntajan sisältävän sähköaseman vaihtamisesta ja/tai lisälattiapinta-alan hankkimisesta tai vuokraamisesta aiheutuvat kustannukset ovat korkeammat kuin niiden sähköhäviöiden nettonykyarvo (pois lukien tariffit, verot ja maksut), jotka vaiheen 2 vaatimusten mukaisella vaihtomuuntajalla vältettäisiin sen tavanomaisen odotetun käyttöiän aikana. Nettonykyarvo on laskettava kapitalisoitujen häviöarvojen pohjalta käyttäen yleisesti hyväksyttyjä sosiaalisia diskonttokorkoja ( 4 ).

Tässä tapauksessa valmistajan, maahantuojan tai valtuutetun edustajan on sisällytettävä vaihtomuuntajan tekniseen dokumentaatioon seuraavat tiedot:

— Vaihtomuuntajan tilaajan osoite ja yhteystiedot;

— Sähköasema, johon vaihtomuuntaja asennetaan. Tämä on määriteltävä yksiselitteisesti joko määrättynä paikkana tai määrättynä asennustyyppinä (esim. aseman tai kaapin malli);

— Tekniset ja/tai taloudelliset perustelut kohtuuttomille kustannuksille, joiden vuoksi asennetaan ainoastaan vaiheen 1 vaatimukset täyttävä muuntaja vaiheen 2 vaatimukset täyttävän muuntajan sijaan. Jos muuntaja (muuntajat) on tilattu tarjousprosessilla, on annettava kaikki tarjousten arviointia ja hankintapäätöksen tekemistä koskevat tarpeelliset tiedot.

Edellä mainituissa tapauksissa valmistajan, maahantuojan tai valtuutetun edustajan on ilmoitettava asiasta toimivaltaisille kansallisille markkinavalvontaviranomaisille.

▼B

1.1 Vaatimukset keskikokoisille kolmivaihemuuntajille, joiden nimellisteho ≤ 3 150 kVA







Taulukko I.1: ►M2 Enimmäiskuormitushäviöt ja -tyhjäkäyntihäviöt (W) neste-eristeisille keskikokoisille kolmivaihemuuntajille, joissa toisen käämin Um ≤ 24 kV ja toisen Um ≤ 3,6 kV ◄ Vaihe 1 (1. heinäkuuta 2015 alkaen) Vaihe 2 (1. heinäkuuta 2021 alkaen) Nimellisteho (kVA) Enimmäiskuormitushäviöt Pk (W) (1) Enimmäistyhjäkäyntihäviöt Po (W) (1) Enimmäiskuormitushäviöt Pk (W) (1) Enimmäistyhjäkäyntihäviöt Po (W) (1) ≤ 25 Ck (900) Ao (70) Ak (600) Ao – 10 % (63) 50 Ck (1 100 ) Ao (90) Ak (750) Ao – 10 % (81) 100 Ck (1 750 ) Ao (145) Ak (1 250 ) Ao – 10 % (130) 160 Ck (2 350 ) Ao (210) Ak (1 750 ) Ao – 10 % (189) 250 Ck (3 250 ) Ao (300) Ak (2 350 ) Ao – 10 % (270) 315 Ck (3 900 ) Ao (360) Ak (2 800 ) Ao – 10 % (324) 400 Ck (4 600 ) Ao (430) Ak (3 250 ) Ao – 10 % (387) 500 Ck (5 500 ) Ao (510) Ak (3 900 ) Ao – 10 % (459) 630 Ck (6 500 ) Ao (600) Ak (4 600 ) Ao – 10 % (540) 800 Ck (8 400 ) Ao (650) Ak (6 000 ) Ao – 10 % (585) 1 000 Ck (10 500 ) Ao (770) Ak (7 600 ) Ao – 10 % (693) 1 250 Bk (11 000 ) Ao (950) Ak (9 500 ) Ao – 10 % (855) 1 600 Bk (14 000 ) Ao (1 200 ) Ak (12 000 ) Ao – 10 % (1 080 ) 2 000 Bk (18 000 ) Ao (1 450 ) Ak (15 000 ) Ao – 10 % (1 305 ) 2 500 Bk (22 000 ) Ao (1 750 ) Ak (18 500 ) Ao – 10 % (1 575 ) 3 150 Bk (27 500 ) Ao (2 200 ) Ak (23 000 ) Ao – 10 % (1 980 ) (*1) Enimmäishäviöt kVA-nimellistehoille, jotka sijoittuvat taulukossa I.1 esitettyjen nimellistehojen välille, saadaan interpoloimalla lineaarisesti.







Taulukko I.2: ►M2 Enimmäiskuormitushäviöt ja -tyhjäkäyntihäviöt (W) kuivaeristeisille keskikokoisille kolmivaihemuuntajille, joissa toisen käämin Um ≤ 24 kV ja toisen Um ≤ 3,6 kV ◄ Vaihe 1 (1. heinäkuuta 2015) Vaihe 2 (1. heinäkuuta 2021) Nimellisteho (kVA) Enimmäiskuormitushäviöt Pk (W) (1) Enimmäistyhjäkäyntihäviöt Po (W) (1) Enimmäiskuormitushäviöt Pk (W) (1) Enimmäistyhjäkäyntihäviöt Po (W) (1) ≤ 50 Bk (1 700 ) Ao (200) Ak (1 500 ) Ao – 10 % (180) 100 Bk (2 050 ) Ao (280) Ak (1 800 ) Ao – 10 % (252) 160 Bk (2 900 ) Ao (400) Ak (2 600 ) Ao – 10 % (360) 250 Bk (3 800 ) Ao (520) Ak (3 400 ) Ao – 10 % (468) 400 Bk (5 500 ) Ao (750) Ak (4 500 ) Ao – 10 % (675) 630 Bk (7 600 ) Ao (1 100 ) Ak (7 100 ) Ao – 10 % (990) 800 Ak (8 000 ) Ao (1 300 ) Ak (8 000 ) Ao – 10 % (1 170 ) 1 000 Ak (9 000 ) Ao (1 550 ) Ak (9 000 ) Ao – 10 % (1 395 ) 1 250 Ak (11 000 ) Ao (1 800 ) Ak (11 000 ) Ao – 10 % (1 620 ) 1 600 Ak (13 000 ) Ao (2 200 ) Ak (13 000 ) Ao – 10 % (1 980 ) 2 000 Ak (16 000 ) Ao (2 600 ) Ak (16 000 ) Ao – 10 % (2 340 ) 2 500 Ak (19 000 ) Ao (3 100 ) Ak (19 000 ) Ao – 10 % (2 790 ) 3 150 Ak (22 000 ) Ao (3 800 ) Ak (22 000 ) Ao – 10 % (3 420 ) (*1) Enimmäishäviöt kVA-nimellistehoille, jotka sijoittuvat taulukossa I.2 esitettyjen nimellistehojen välille, saadaan interpoloimalla lineaarisesti.

▼M2







Taulukko I.3a:) Taulukoissa I.1, I.2 ja I.6 ilmoitettuihin kuormitus- ja tyhjäkäyntihäviöihin sovellettavat korjauskertoimet keskikokoisille muuntajille, joissa on käämijännitteiden erityisiä yhdistelmiä (nimellisteho ≤ 3 150 kVA Erityinen jänniteyhdistelmä yhdessä käämissä Kuormitushäviöt (Pk) Tyhjäkäyntihäviöt (Po) Sekä neste-eristeiset (Taulukko I.1) että kuivaeristeiset (Taulukko I.2) Ei korjausta Ei korjausta Suurin ensiökäyttöjännite Um ≤ 24kV Suurin toisiokäyttöjännite Um > 3,6 kV Neste-eristeiset (Taulukko I.1) 10 % 15 % Suurin ensiökäyttöjännite Um = 36 kV Suurin toisiokäyttöjännite Um ≤ 3,6 kV Suurin ensiökäyttöjännite Um = 36 kV Suurin toisiokäyttöjännite Um > 3,6 kV 10 % 15 % Kuivaeristeiset (Taulukko I.2) 10 % 15 % Suurin ensiökäyttöjännite Um = 36 kV Suurin toisiokäyttöjännite Um ≤ 3,6 kV Suurin ensiökäyttöjännite Um = 36 kV Suurin toisiokäyttöjännite Um > 3,6 kV 15 % 20 %







Taulukko I.3b: Taulukoissa I.1, I.2 ja I.6 ilmoitettuihin kuormitus- ja tyhjäkäyntihäviöihin sovellettavat korjauskertoimet keskikokoisille muuntajille, joissa toinen käämeistä tai molemmat käämit ovat kaksijännitteisiä, kun jännite-ero on yli 10 prosenttia ja nimellisteho ≤ 3 150 kVA Kaksoisjännitteen tyyppi Viitejännite korjauskertoimen soveltamista varten Kuormitushäviöt (Pk) (1) Tyhjäkäyntihäviöt (Po) (1) Toinen käämeistä on kaksijännitteinen ja alhaisemman jännitteen pienjännitekäämin antama teho on alentunut JA pienjännitekäämin pienemmän jännitteen antama suurin teho on enintään 0,85 kertaa pienjännitekäämin nimellisteho sen suuremmalla jännitteellä Häviöt lasketaan pienjännitekäämin korkeamman jännitteen perusteella Ei korjausta Ei korjausta Toinen käämeistä on kaksijännitteinen ja alhaisemman jännitteen ylijännitekäämin antama teho on alentunut JA ylijännitekäämin pienemmän jännitteen antama suurin teho on enintään 0,85 kertaa ylijännitekäämin nimellisteho sen suuremmalla jännitteellä Häviöt lasketaan ylijännitekäämin korkeamman jännitteen perusteella Ei korjausta Ei korjausta Toinen käämeistä on kaksijännitteinen JA koko nimellisteho on käytettävissä molemmissa käämeissä eli koko nimellisteho on käytettävissä jänniteyhdistelmästä riippumatta Häviöt lasketaan kaksijännitteisen käämin korkeamman jännitteen perusteella 10 % 15 % Molemmat käämit ovat kaksijännitteisiä JA nimellisteho on käytettävissä kaikissa käämiyhdistelmissä eli yhden käämin molemmilla jännitteillä saadaan koko nimellisteho yhdessä toisen käämin jonkin jännitteen kanssa Häviöt lasketaan molempien kaksijännitteisten käämien korkeampien jännitteiden perusteella 20 % 20 % (1) Häviöt lasketaan toisessa sarakkeessa määritellyn käämin jännitteen perusteella ja niitä voidaan korottaa kahdessa viimeisessä sarakkeessa annetuilla korjauskertoimilla. Joka tapauksessa, oli käämijännitteiden yhdistelmä mikä tahansa, häviöt eivät voi ylittää taulukoissa I.1, I.2 ja I.6 annettuja arvoja, jotka on korjattu tässä taulukossa annetuilla kertoimilla.

▼B

1.2 Vaatimukset keskikokoisille muuntajille, joiden nimellisteho > 3 150 kVA







Taulukko I.4: Huippuhyötysuhdeindeksin (PEI) vähimmäisarvot neste-eristeisille keskikokoisille kolmivaihemuuntajille Nimellisteho (kVA) Vaihe 1 (1. heinäkuuta 2015) Vaihe 2 (1. heinäkuuta 2021) Huippuhyötysuhdeindeksi vähintään (%) 3 150 < Sr ≤ 4 000 99,465 99,532 5 000 99,483 99,548 6 300 99,510 99,571 8 000 99,535 99,593 10 000 99,560 99,615 12 500 99,588 99,640 16 000 99,615 99,663 20 000 99,639 99,684 25 000 99,657 99,700 31 500 99,671 99,712 40 000 99,684 99,724

PEI-vähimmäisarvot kVA-nimellistehoille, jotka sijoittuvat taulukossa I.4 esitettyjen nimellistehojen välille, saadaan interpoloimalla lineaarisesti.







Taulukko I.5: Huippuhyötysuhdeindeksin (PEI) vähimmäisarvot kuivaeristeisille keskikokoisille kolmivaihemuuntajille Nimellisteho (kVA) Vaihe 1 (1. heinäkuuta 2015) Vaihe 2 (1. heinäkuuta 2021) Huippuhyötysuhdeindeksi vähintään (%) 3 150 < Sr ≤ 4 000 99,348 99,382 5 000 99,354 99,387 6 300 99,356 99,389 8 000 99,357 99,390 ≥ 10 000 99,357 99,390

PEI-vähimmäisarvot kVA-nimellistehoille, jotka sijoittuvat taulukossa I.5 esitettyjen nimellistehojen välille, saadaan interpoloimalla lineaarisesti.

1.3 Vaatimukset keskikokoisille muuntajille, joiden nimellisteho ≤ 3 150 kVA ja joissa on väliottoliitännät, joita voidaan käyttää niiden ollessa päällä tai kuormitettuina jännitteen muuttamista varten. Jännitettä sääntelevät jakelumuuntajat kuuluvat tähän luokkaan.

Taulukoissa I.1 ja I.2 esitettyjä sallittuja enimmäistasoja korotetaan 20 prosenttia tyhjäkäyntihäviöiden osalta ja 5 prosenttia kuormitushäviöiden osalta vaiheessa 1 ja 10 prosenttia tyhjäkäyntihäviöiden osalta vaiheessa 2.

▼M2

1.4 Kun olemassa olevia keskikokoisia pylväsmuuntajia, joiden nimellisteho on 25–400 kVA, vaihdetaan samanlaisiin muuntajiin, sovellettavat kuormitus- ja tyhjäkäyntihäviöiden enimmäistasot eivät ole taulukoissa I.1 ja I.2 annetut tasot vaan jäljempänä taulukossa I.6 annetut tasot. Suurimmat sallitut häviöt muille kuin taulukossa I.6 nimenomaisesti mainituille kVA-nimellistehoille saadaan interpoloimalla tai ekstrapoloimalla lineaarisesti. Myös taulukoissa I.3a ja I.3b annettuja käämijännitteiden erityisiä yhdistelmiä koskevia korjauskertoimia sovelletaan.

Kun olemassa olevia keskikokoisia pylväsmuuntajia vaihdetaan samanlaisiin muuntajiin, valmistajan, maahantuojan tai valtuutetun edustajan on sisällytettävä muuntajan tekniseen dokumentaatioon seuraavat tiedot:

— vaihtomuuntajan tilaajan osoite ja yhteystiedot;

— sähköasema, johon vaihtomuuntaja asennetaan. Tämä on määriteltävä yksiselitteisesti joko määrättynä paikkana tai määrättynä asennustyyppinä (esim. pylvään tekninen kuvaus).

Edellä mainituissa tapauksissa valmistajan, maahantuojan tai valtuutetun edustajan on ilmoitettava asiasta toimivaltaisille kansallisille markkinavalvontaviranomaisille.

Uusien pylväsmuuntajien asentamiseen sovelletaan taulukoiden I.1 ja I.2 vaatimuksia yhdessä taulukoiden I.3a ja I.3b vaatimusten kanssa, jos se on perusteltua.

▼B







Taulukko I.6: Enimmäiskuormitushäviöt ja -tyhjäkäyntihäviöt (W) keskikokoisille neste-eristeisille pylväsmuuntajille Vaihe 1 (1. heinäkuuta 2015) Vaihe 2 (1. heinäkuuta 2021) Nimellisteho (kVA) Enimmäiskuormitushäviöt (W) (1) Enimmäistyhjäkäyntihäviöt (W) (1) Enimmäiskuormitushäviöt (W) (1) Enimmäistyhjäkäyntihäviöt (W) (1) 25 Ck (900) Ao (70) Bk (725) Ao (70) 50 Ck (1 100 ) Ao (90) Bk (875) Ao (90) 100 Ck (1 750 ) Ao (145) Bk (1 475 ) Ao (145) 160 Ck + 32 % (3 102 ) Co (300) Ck + 32 % (3 102 ) Co – 10 % (270) 200 Ck (2 750 ) Co (356) Bk (2 333 ) Bo (310) 250 Ck (3 250 ) Co (425) Bk (2 750 ) Bo (360) 315 Ck (3 900 ) Co (520) Bk (3 250 ) Bo (440) (*1) Sallitut enimmäishäviöt kVA-nimellistehoille, jotka sijoittuvat taulukossa I.6 esitettyjen nimellistehojen välille, saadaan interpoloimalla lineaarisesti.

▼M2

2. Energiatehokkuuden vähimmäisvaatimukset suurille muuntajille

Suurten muuntajien energiatehokkuutta koskevat vähimmäisvaatimukset on esitetty taulukoissa I.7, I.8 ja I.9.

Olemassa olevan muuntajan vaihtaminen muuntajaan, joka täyttää taulukoissa I.7, I.8 ja I.9 esitetyt sovellettavat vaatimukset, tai tällaisen uuden muuntajan asentaminen voi joissain erityistapauksissa aiheuttaa kohtuuttomia kustannuksia. Yleisen säännön mukaan kustannuksia voidaan pitää kohtuuttomina, jos vaiheen 1 tai vaiheen 2, tapauksen mukaan, vaatimusten mukaisen muuntajan ylimääräiset kuljetus- ja/tai asennuskustannukset olisivat korkeammat kuin niiden sähköhäviöiden nettonykyarvo (pois lukien tariffit, verot ja maksut), jotka vältettäisiin sen tavanomaisen odotetun käyttöiän aikana. Nettonykyarvo on laskettava kapitalisoitujen häviöarvojen pohjalta käyttäen yleisesti hyväksyttyjä sosiaalisia diskonttokorkoja ( 5 ).

Tällaisissa tapauksissa sovelletaan seuraavia vaihtoehtoisia säännöksiä:

Vaiheen 2 vaatimusten soveltamisen alkamispäivästä (1. heinäkuuta 2021) alkaen, kun suuren muuntajan vaihtaminen samanlaiseen muuntajaan olemassa olevalla asennuspaikalla aiheuttaa kohtuuttomia kuljetus- ja/tai asennuskustannuksia tai on teknisesti mahdotonta, vaihtomuuntajan täytyy poikkeuksellisesti täyttää ainoastaan vaiheen 1 vaatimukset tietyn nimellistehon osalta.

Lisäksi jos myös vaiheen 1 vaatimusten mukaisen vaihtomuuntajan asennuskustannukset ovat kohtuuttomat tai mitään teknisesti toteuttamiskelpoista ratkaisua ei ole, vaihtomuuntajaan ei sovelleta mitään vähimmäisvaatimuksia.

Vaiheen 2 vaatimusten soveltamisen alkamispäivästä (1. heinäkuuta 2021) alkaen, kun uuden suuren muuntajan asentaminen uuteen asennuspaikkaan aiheuttaa kohtuuttomia kuljetus- ja/tai asennuskustannuksia tai on teknisesti mahdotonta, uuden muuntajan täytyy poikkeuksellisesti täyttää ainoastaan vaiheen 1 vaatimukset tietyn nimellistehon osalta.

Näissä tapauksissa muuntajan markkinoille saattamisesta tai käyttöön ottamisesta vastaavan valmistajan, maahantuojan tai valtuutetun edustajan on

sisällytettävä uuden tai vaihtomuuntajan tekniseen dokumentaatioon seuraavat tiedot:

— muuntajan tilaajan osoite ja yhteystiedot;

— tarkka paikka, johon muuntaja asennetaan;

— tekniset ja/tai taloudelliset perustelut sille, että asennetaan uusi tai vaihtomuuntaja, joka ei ole vaiheen 2 tai vaiheen 1 vaatimusten mukainen, Jos muuntaja (muuntajat) on tilattu tarjousprosessilla, on annettava myös kaikki tarjousten arviointia ja hankintapäätöksen tekemistä koskevat tarpeelliset tiedot;

— ilmoitettava asiasta toimivaltaisille kansallisille markkinavalvontaviranomaisille. —



Taulukko I.7: Huippuhyötysuhdeindeksin vähimmäisvaatimukset suurille neste-eristeisille muuntajille Nimellisteho (MVA) Vaihe 1 (1.7.2015) Vaihe 2 (1.7.2021) Huippuhyötysuhdeindeksi vähintään (%) ≤ 0,025 97,742 98,251 0,05 98,584 98,891 0,1 98,867 99,093 0,16 99,012 99,191 0,25 99,112 99,283 0,315 99,154 99,320 0,4 99,209 99,369 0,5 99,247 99,398 0,63 99,295 99,437 0,8 99,343 99,473 1 99,360 99,484 1,25 99,418 99,487 1,6 99,424 99,494 2 99,426 99,502 2,5 99,441 99,514 3,15 99,444 99,518 4 99,465 99,532 5 99,483 99,548 6,3 99,510 99,571 8 99,535 99,593 10 99,560 99,615 12,5 99,588 99,640 16 99,615 99,663 20 99,639 99,684 25 99,657 99,700 31,5 99,671 99,712 40 99,684 99,724 50 99,696 99,734 63 99,709 99,745 80 99,723 99,758 100 99,737 99,770 125 99,737 99,780 160 99,737 99,790 ≥ 200 99,737 99,797

PEI-vähimmäisarvot MVA-nimellistehoille, jotka sijoittuvat taulukossa I.7 esitettyjen nimellistehojen välille, saadaan interpoloimalla lineaarisesti.







Taulukko I.8: Huippuhyötysuhdeindeksin vähimmäisvaatimukset suurille kuivaeristeisille muuntajille, joiden Um ≤ 36 kV Nimellisteho (MVA) Vaihe 1 (1.7.2015) Vaihe 2 (1.7.2021) Huippuhyötysuhdeindeksi vähintään (%) 3,15 < Sr ≤ 4 99,348 99,382 5 99,354 99,387 6,3 99,356 99,389 8 99,357 99,390 ≥ 10 99,357 99,390

PEI-vähimmäisarvot MVA-nimellistehoille, jotka sijoittuvat taulukossa I.8 esitettyjen nimellistehojen välille, saadaan interpoloimalla lineaarisesti.







Taulukko I.9: Huippuhyötysuhdeindeksin vähimmäisvaatimukset suurille kuivaeristeisille muuntajille, joiden Um > 36 kV Nimellisteho (MVA) Vaihe 1 (1.7.2015) Vaihe 2 (1.7.2021) Huippuhyötysuhdeindeksi vähintään (%) ≤ 0,05 96,174 96,590 0,1 97,514 97,790 0,16 97,792 98,016 0,25 98,155 98,345 0,4 98,334 98,570 0,63 98,494 98,619 0,8 98,677 98,745 1 98,775 98,837 1,25 98,832 98,892 1,6 98,903 98,960 2 98,942 98,996 2,5 98,933 99,045 3,15 99,048 99,097 4 99,158 99,225 5 99,200 99,265 6,3 99,242 99,303 8 99,298 99,356 10 99,330 99,385 12,5 99,370 99,422 16 99,416 99,464 20 99,468 99,513 25 99,521 99,564 31,5 99,551 99,592 40 99,567 99,607 50 99,585 99,623 ≥ 63 99,590 99,626

PEI-vähimmäisarvot MVA-nimellistehoille, jotka sijoittuvat taulukossa I.9 esitettyjen nimellistehojen välille, saadaan interpoloimalla lineaarisesti.

▼B

3. Tuotetietovaatimukset

Heinäkuun 1. päivästä 2015 alkaen tämän asetuksen soveltamisalaan (1 artikla) kuuluvien muuntajien tuoteasiakirjoissa, myös vapaasti käytettävissä olevilla valmistajien internetsivustoilla, on annettava seuraavat tuotetiedot:

a) nimellistehoa, kuormitushäviötä ja tyhjäkäyntihäviötä sekä tyhjäkäynnillä tarvittavan jäähdytysjärjestelmän sähkötehoa koskevat tiedot;

b) keskikokoisten (tarvittaessa) ja suurten muuntajien osalta huippuhyötysuhdeindeksi ja teho, jolla se saavutetaan;

c) kaksijännitteisten muuntajien osalta suurin nimellisteho pienemmällä jännitteellä taulukon I.3 mukaisesti;

d) tiedot muuntajan kaikkien tärkeimpien osien painosta (ainakin johdin, johtimen tyyppi ja sydämen materiaali);

e) keskikokoisten pylväsmuuntajien osalta näkyvä merkintä ”vain pylväsasennukseen”.

▼M2

Ainoastaan keskikokoisissa ja suurissa muuntajissa kohdissa a, c ja d tarkoitetut tiedot on merkittävä myös muuntajien arvokilpeen.

▼B

4. Tekninen dokumentaatio

Muuntajien teknisessä dokumentaatiossa on annettava seuraavat tiedot:

a) valmistajan nimi ja osoite;

b) mallitunniste, eli alfanumeerinen koodi, joka erottaa mallin saman valmistajan muista malleista;

c) kohdassa 3 tarkoitetut tiedot;

▼M2

d) erityinen syy, jonka vuoksi muuntajien ei katsota kuuluvan asetuksen soveltamisalaan 1 artiklan 2 kohdan mukaisesti.

▼M2 —————

▼M2









LIITE II

Mittausmenetelmät

Tässä asetuksessa säädettyjen vaatimusten noudattamiseksi mittaukset on suoritettava käyttämällä luotettavaa, tarkkaa ja toistettavissa olevaa mittausmenettelyä, jossa otetaan huomioon yleisesti parhaana pidetyt mittausmenetelmät, esimerkiksi sellaisissa asiakirjoissa vahvistetut menetelmät, joiden viitenumerot on julkaistu tätä tarkoitusta varten Euroopan unionin virallisessa lehdessä.

Laskentamenetelmät

Liitteessä I olevissa taulukoissa I.4, I.5, I.7, I.8 ja I.9 tarkoitettujen keskikokoisten ja suurten muuntajien huippuhyötysuhdeindeksin (PEI) laskentamenetelmä perustuu muuntajan siirretyn näennäistehon, josta on vähennetty sähköhäviöt, ja muuntajan siirretyn näennäistehon väliseen suhteeseen. Huippuhyötysuhdeindeksin laskennassa on käytettävä uusinta menetelmää, joka on saatavilla keskikokoisia ja suuria muuntajia koskevien asiaa koskevien yhdenmukaistettujen standardien viimeisimmässä versiossa.

Huippuhyötysuhdeindeksi lasketaan seuraavalla yhtälöllä:

jossa

P0 on nimellisjännitteellä ja nimellistaajuudella nimellisväliotosta mitattu tyhjäkäyntihäviö

Pc0 on sähköteho, jonka jäähdytysjärjestelmä vaatii tyhjäkäynnillä; se johdetaan tyyppitestissä tehdyistä mittauksista puhaltimen ja nestepumpun moottoreiden tarvitsemasta tehosta (ONAN- ja ONAN/ONAF-jäähdytysjärjestelmillä Pc0 on aina nolla)

Pck (kPEI) on sähköteho, jonka jäähdytysjärjestelmä vaatii Pc0:n lisäksi toimiakseen nimelliskuormituksella kerrottuna kertoimella kPEI. Pck on kuormituksen funktio. Pck (kPEI) johdetaan tyyppitestissä tehdyistä mittauksista puhaltimen ja nestepumpun moottoreiden tarvitsemasta tehosta (ONAN-jäähdytysjärjestelmillä Pck on aina nolla)

Pk on nimellisvirralla ja nimellistaajuudella nimellisväliotosta mitattu kuormitushäviö korjattuna vertailulämpötilan mukaan

Sr on muuntajan tai säästömuuntajan nimellisteho, johon Pk perustuu

kPEI on kuormituskerroin, jolla huippuhyötysuhdeindeksi saavutetaan

▼M1









LIITE III

Markkinavalvontaviranomaisten suorittama tuotteiden vaatimustenmukaisuuden tarkastaminen

Tässä liitteessä määritellyt tarkastuksissa sallitut poikkeamat koskevat ainoastaan jäsenvaltioiden viranomaisten suorittamia mitattujen parametrien tarkastuksia, eikä valmistaja tai maahantuoja saa käyttää niitä sallittuna poikkeamana teknisessä dokumentaatiossa annettuja arvoja määrittäessään tai tulkitessaan näitä arvoja, jotta vaatimukset saataisiin täytettyä, tai ilmoittaakseen paremman suorituskyvyn jollain muulla tavoin.

▼M2

Jos malli on suunniteltu havaitsemaan, että sitä testataan (esimerkiksi tunnistamalla testausolosuhteet tai testisyklin), ja reagoimaan nimenomaan muuttamalla automaattisesti testin aikaista suorituskykyään tavoitteena saavuttaa suotuisampi taso minkä tahansa sellaisen parametrin osalta, josta säädetään tässä asetuksessa tai joka on ilmoitettu teknisessä dokumentaatiossa tai joka sisältyy toimitettuihin asiakirjoihin, mallin ja kaikkien vastaavien mallien katsotaan olevan vaatimusten vastaisia.

▼M1

Tarkastaessaan direktiivin 2009/125/EY 3 artiklan 2 kohdan mukaisesti sitä, onko tuotemalli tässä asetuksessa ja sen liitteissä säädettyjen vaatimusten mukainen, jäsenvaltioiden viranomaisten on tässä liitteessä tarkoitettujen vaatimusten osalta noudatettava seuraavaa menettelyä:

1) Jäsenvaltion viranomaisten on tarkastettava yksi mallia edustava laite. Keskikokoisten ja suurten muuntajien painosta ja koosta johtuvien kuljetusrajoitusten vuoksi jäsenvaltioiden viranomaiset voivat toteuttaa tarkastusmenettelyn valmistajan tiloissa ennen kuin muuntaja otetaan käyttöön lopullisessa käyttökohteessa.

▼M2

Jäsenvaltion viranomaiset voivat tehdä tarkastuksen omilla testilaitteillaan.

Jos tällaisille muuntajille suunnitellaan tehdastestejä (FAT-testejä), joissa testataan tämän asetuksen liitteessä I esitettyjä parametreja, jäsenvaltion viranomaiset voivat päättää käyttää näissä FAT-testeissä todistettua testausta sellaisten testitulosten keräämiseksi, joita voidaan käyttää testattavan muuntajan vaatimustenmukaisuuden varmentamiseen. Viranomaiset voivat pyytää valmistajaa antamaan suunniteltuja FAT-testejä koskevat, todistetun testauksen kannalta merkitykselliset tiedot.

Jos 2 kohdan c alakohdassa tarkoitettua tulosta ei saavuteta, on katsottava, ettei kyseinen malli eikä mikään vastaava malli ole tämän asetuksen mukainen. Jäsenvaltion viranomaisten on toimitettava kaikki asiaa koskevat tiedot muiden jäsenvaltioiden viranomaisille ja komissiolle viipymättä sen jälkeen, kun mallin vaatimustenvastaisuutta koskeva päätös on tehty.

▼M1

2) Mallin katsotaan olevan sovellettavien vaatimusten mukainen, jos

a) teknisessä dokumentaatiossa direktiivin 2009/125/EY liitteessä IV olevan 2 kohdan mukaisesti annetut arvot (ilmoitetut arvot) ja tapauksen mukaan kyseisten arvojen laskemiseen käytetyt arvot eivät ole valmistajan tai maahantuojan kannalta suotuisampia kuin mainitun kohdan g alakohdan mukaisesti tehtyjen vastaavien mittausten tulokset; ja

b) ilmoitetut arvot ovat tässä asetuksessa säädettyjen vaatimusten mukaiset eivätkä vaaditut valmistajan tai maahantuojan julkaisemat tuotetiedot sisällä arvoja, jotka ovat valmistajan tai maahantuojan kannalta suotuisampia kuin ilmoitetut arvot; ja

c) kun jäsenvaltion viranomaiset testaavat mallia edustavaa laitetta, määritetyt arvot (testauksessa mitatut asiaankuuluvien parametrien arvot ja näiden mittausten perusteella lasketut arvot) ovat taulukossa 1 annettujen vastaavien tarkastuksissa sallittujen poikkeamien rajoissa.

▼M2

3) Jos 2 kohdan a, b, tai c alakohdassa tarkoitettua tulosta ei saavuteta, on katsottava, ettei kyseinen malli eikä mikään vastaava malli ole tämän asetuksen mukainen.

▼M1

4) Jäsenvaltion viranomaisten on toimitettava kaikki asiaa koskevat tiedot muiden jäsenvaltioiden viranomaisille ja komissiolle viipymättä sen jälkeen, kun mallin vaatimustenvastaisuutta koskeva päätös on tehty 3 kohdan mukaisesti.

Jäsenvaltioiden viranomaisten on käytettävä liitteessä II vahvistettuja mittaus- ja laskentamenetelmiä.

Jäsenvaltion viranomaisten on tässä liitteessä tarkoitettujen vaatimusten osalta sovellettava ainoastaan taulukossa 1 esitettyjä tarkastuksissa sallittuja poikkeamia ja käytettävä ainoastaan 1–4 kohdassa kuvattua menettelyä. Muita poikkeamia, kuten yhdenmukaistetuissa standardeissa tai muissa mittausmenetelmissä sallittuja poikkeamia, ei saa soveltaa.







Taulukko 1 Tarkastuksissa sallitut poikkeamat Parametrit Tarkastuksissa sallitut poikkeamat Kuormitushäviöt Määritetty arvo saa olla enintään 5 prosenttia suurempi kuin ilmoitettu arvo. Tyhjäkäyntihäviöt Määritetty arvo saa olla enintään 5 prosenttia suurempi kuin ilmoitettu arvo. Sähköteho, jonka jäähdytysjärjestelmä vaatii tyhjäkäynnillä Määritetty arvo saa olla enintään 5 prosenttia suurempi kuin ilmoitettu arvo.

▼B









LIITE IV

Ohjeelliset viitearvot

Tämän asetuksen antamisajankohtana keskikokoisten muuntajien paras markkinoilla saatavilla oleva tekniikka yksilöitiin seuraavasti:

a) Neste-eristeiset keskikokoiset muuntajat: Ao – 20 %, Ak – 20 %

b) Kuivaeristeiset keskikokoiset muuntajat: Ao – 20 %, Ak – 20 %

▼M2

c) Keskikokoiset muuntajat, joissa on amorfinen terässydän: Ao – 50 %, Ak

▼B

Amorfisella terässydämellä varustettujen muuntajien valmistuksessa tarvittavien materiaalien saatavuuden on parannuttava, ennen kuin vastaavia häviöarvoja voidaan asettaa vähimmäisvaatimuksiksi tulevaisuudessa.